section_heading: Etnografija
paragraph_text: Yuroki geografski pripadaju kalifornijskim plemenima ali ne i njihovo kulturno područje, ono pripada Sjeverozapadnoj obali. Subsistencija Yuroka temelji se na lososu i žiru. Poput kalifornijskih plemena Hupa i Karok poznaju Jumping ili Woodpecker i Deerskin Dance. Njihova sela, bilo ih je oko 50, nisu imala političkog jedinstva, nije postojala institucija poglavice, i međusobno su bila u ratu, isto kao i protiv drugih plemena. Yuroki, narod bez političke organizacije, kako takvi, nisu imali ni redovnu proceduru koja se odnosila na ogrešenje o zajednicu. Yuroki doduše imaju običajem regulirana obeštečenja, kao naknadu za ubojstva, koja se moraju isplatiti bliskim srodnicima, i biti pravedno nadoknađena. Privatno delikatno pravo u strogom smislu ne postoji, jer ne postoje žalbe nekoj višoj vlasti. Nadoknada ili krvarina za ubojstvo isplačuje se prema dogovoru, i kad jednom prihvaćena, bilo bi neprilično da oštećeni i dalje bude ozlojeđen. Novac Yuroka je kao kod drugih kalifornijaca je školjka Dentalium. Riba (losos) i žir glavna su hrana. Kanui su se izrađivali od 'redwooda', a koristio se za vožnju rijekom i morem. Po vjeri su šamanisti. Njihova narodna predaja poznaje mnoge legende, mitove i priče, a poznaju i razne zabrane. Yurok Indijanac svoje lukove uvijek izrađuju, kaže Kroeber, od tisovine čiji je dio okrenut prema vrhu padine, ili prema rijeci. Kod njih nalazimo i gvajansku zabranu pranja kuhinjskog posuđa u tekućoj vodi, pa će Yurok masne ruke ili drveno posuđe prati uvijek u stajaćoj vodi